cyanic-selkie/wikianc huggingface dataset:
Vessel
רשימת השמעה
כל השירים נכתבו על ידי טיילר ג'וסף, חוץ מהשיר Holding on to You שנכתב על ידי טיילר ג'וסף, מוריס גליטון, צ'ארלס המונד, רוברט היל, דינגלו האנט, ברנרד לברט, גרלד טילר וג'מל ווילינגהאם.
נוע תנוע
האגודה
ביוני 2015 יו"ר האגודה ומייסדה, רועי שוורץ תיכון, הקים את נוע תנוע בעזרת כספי מענק השחרור שלו מצה"ל וחסכונותיו הפרטיים. הוא מכהן כיום בהנהלת האגודה יחד עם נעם תל-ורד וליאור תבורי והם עובדים בהתנדבות.
מותו של יוסיף סטלין
מחלתו ומותו
בריאותו של שליט ברית המועצות, יוסיף סטלין החלה להידרדר לקראת סיומה של מלחמת העולם השנייה. הוא סבל מטרשת עורקים (כתוצאה מעישון כבד), שרד שבץ מוחי קל לקראת מצעד הניצחון של הצבא האדום במוסקבה ואף שרד התקף לב חמור באוקטובר 1945.
מדינות ויישויות מדינתיות
ראש ממשלת אלבניה, אנוור הוג'ה לא נסע למוסקבה כדי להשתתף בהלוויה מחשש שעזיבתו תעודד מרד פנימי במפלגת הפועלים של אלבניה.
אנה ים
ביוגרפיה
אנה מצלמת במצלמת 35 מ"מ ובמצלמת פורמט בינוני (נגטיב צבע ושחור-לבן) וכן במצלמה דיגיטלית. מצלמת בעיקר בני אדם, טבע דומם ונופים. הרעיונות לתצלומיה בדרך כלל מגיעים ממקומות לא צפויים. זה יכול להיות תצלום באלבום המשפחה או שלט ברחוב. בילדותה הוקסמה ים מאלבומי משפחתה ומהקישוטים שקישטה אותם סבתה, שהייתה פיזיקאית וצלמת חובבת. בתקופת היותה סטודנטית לאמנות, חזרה אל הדימויים הללו ותייקה אותם לצורך פרויקטים עתידיים.
השכלה
2008-2006 תואר M.F.A בהצטיינות, בצלאל, אקדמיה לאמנות ועיצוב, תל אביב-יפו
מבחר תערוכות קבוצתיות
2019 קונטקט, גלריה אינדי, אוצרים קרן זלץ ודיווי בראל
2015 יום הולדת, מוזיאון ישראל ירושלים, אוצרת: אורנה גרנות
2013 משולש שיקגו, מוזיאון חיפה לאמנות, אוצרת: רותי דירקטור
2007 16 מתוק, מוזיאון בת ים לאמנות, אוצרת: נטע גל עצמון
מלגות ופרסים
2016 פרס עידוד היצירה, משרד התרבות והספורט
המסע המופלא (ספר)
עלילה
לבסוף, לאחר שהם צולחים בשלום את כברת הדרך האחרונה, הקשה מכולן, מגיעים השלושה אל בעליהם האוהבים למפגש מאושר ונוגע ללב.
ברוך ושרוך
הצלחת הסדרה
התוכנית זכתה להצלחה רבה בשנתיים הראשונות. אולם בשנה האחרונה התוכנית פחות הצליחה וב-2004 ירדה התוכנית מהמסך.
גאופוליטיקה
עם ראשית התגבשות הגאופוליטיקה כתחום מחקר בסוף המאה ה-19, היא התלכדה סביב שתי אסכולות מרכזיות: הגאפוליטיקה הגרמנית והגאופוליטיקה הבריטית-אמריקנית. לצד עיסוק שהיה באותה התקופה במסגרת העולם האקדמי, אנשי האסכולות האלו הרבו גם להפיץ את רעיונותיהם בזירה הציבורית וכן לעסוק בייעוץ מדיני לממשלותיהם, כל זה במטרה לגרום לארצותיהם לאמץ קווי מדיניות מוצלחים ונכונים יותר. בעוד הגאופוליטיקה הגרמנית הגיעה במידה רבה לסופה במלחמת העולם השנייה, ומאז ישנו ריחוק ממנה. הגאופוליטיקה הבריטית-אמריקנית, המשיכה להתקיים גם לאורך המלחמה הקרה בניסיונות להגיע לידי הבנה טובה יותר של העולם, ולבחון את מדיניות החוץ הרצויה לעולם המערבי.
יחסי ארצות הברית–בלגיה
היסטוריה
במהלך מלחמת העולם השנייה פעל צבא ארצות הברית יחד עם הצבא הבריטי וכוחות בעלות הברית, ושחרר את בלגיה מהכיבוש הנאצי. בדצמבר 1944 פתחו הגרמנים במתקפת הארדנים, אולם על אף הצלחות ראשוניות הצליחו הכוחות האמריקנים להדוף את המתקפה ולשחרר בחזרה את השטחים שנכבשו בידי הגרמנים.
בלגיה עובדת בשיתוף פעולה הדוק עם ארצות הברית וארגונים בינלאומיים ואזוריים, על מנת לעודד שיתוף פעולה וסיוע כלכלי ופוליטי למדינות מתפתחות. בלגיה קידמה בברכה מאות חברות אמריקניות לשטחה, שרבות מהן שיכנו בה את המטה האירופי שלהן.
גאופוליטיקה
הלפורד מקינדר ואלפרד מהן
הראשון שעסק באופן משמעותי בגאופוליטיקה מחוץ לשורותיה של הגאופוליטיקה הגרמנית, ושהגותו הגיעה לידי פרסום ממשי, היה הגאוגרף האנגלי הלפורד מקינדר (1861–1947). במהלך המחצית הראשונה של המאה ה-20 הרבה מקינדר בפרסום של מחקרים וכתבים שניסו להגיע להבנה טובה יותר של השפעתה של הגאוגרפיה על תהליכים פוליטיים. מקינדר חילק את המעצמות בעולם לאורך ההיסטוריה לשתי קבוצות: מעצמות היבשה ומעצמות הים. מעצמות היבשה מבוססות בעיקר על צבא יבשה חזק וגדול, ההתפשטות הטריטוריאלית שלהן נעשית בעיקר ביבשה, והתחבורה הפנימית שלהן מבוססת על דרכים קרקעיות. לעומת זאת, מעצמות הים מבוססות בעיקר על צי ימי חזק וגדול, ההתפשטות הטריטוריאלית שלהן נעשית בעיקר דרך הים, והתחבורה הפנימית שלהן מבוססת על נתיבי שיט. לתפיסתו, האימפריה הרומית הייתה מעצמת יבשה, שנשענה על רשת מסועפת ומפותחת של דרכים שאפשרו לה לשנע את צבאה מקצה אחד של האימפריה לקצה השני בזמן קצר יחסית. בעת החדשה, עם ראשית הקולוניאליזם האירופאי וההתפתחויות הגדולות בתחום הספנות באירופה, מעצמות מערב אירופה התבססו בעיקר על עוצמה ימית, והדבר הקנה להן יתרון ברור על מעצמות יבשה כרוסיה, גרמניה ואוסטרו-הונגריה. מקינדר התריע על הסכנה שבתקופתו היתרון יעבור ממעצמות הים למעצמות היבשה, עקב התפתחות תעבורת הרכבות, ובפרט פריסתן של מסילות רכבת בין-יבשתיות, מסילות רכבת כגון הרכבת הטרנס-סיבירית ומסילת הברזל ברלין-בגדאד. מסילות רכבת אלו מאפשרות למעצמות היבשתיות לשנע כוחות צבא גדולים במהירות ממקום למקום, ובכך הדבר מייתר את הצורך בשימוש בתעבורה הימית. לפיכך, ראה מקינדר את הדברים כסכנה ממשית למעמדן של מעצמות דמוקרטיות כבריטניה, צרפת וארצות הברית.
יצחק שולזינגר
תולדות חייו
בתרצ"ג מונה כרב ושוחט בכפר גנים. בהמשך כיהן כראש השוחטים והפוסק של בית המטבחיים בחיפה. היה מרבני המזרחי, כיהן כרב בית הכנסת "יוסף" ששכן בבית הספר נצח ישראל ומסר שיעורים בבית הכנסת המרכזי בעיר.
הפצה רציפה
בפיתוח תוכנה, הפצה רציפה, הפצה מתגלגלת, עדכון רציף או משלוח רציף הוא מושג המתאר אספקת עדכונים שוטפת לתוכנות. זאת בניגוד להפצה סטנדרטית או למודל הפצת פיתוח נקודתית' אשר עושים שימוש בגרסאות תכנה המותקנות במקום גרסאות קודמות.
דין הבחנה
ראיית וסת לאחר הגיור
לדעת הרב משה פיינשטיין, אשה שהתגיירה וראתה וסת לאחר הגיור, אינה צריכה לפרוש מאז את יתר חודשי ההבחנה, משום שהוכח שאינה מעוברת.
אלפונסו ריביירו
קריירה
בשנת 2021 השתתף בסרט "החבובות: האחוזה הרדופה" שעלה בדיסני+.
יאן שיאן
פרישה בטאיוואן
יאן בילה את רוב שנותיו שנותרו בכתיבת ספרים על פילוסופיה, היסטוריה ואירועים עכשוויים, שאותם תרגם לאנגלית לעיתים קרובות.השקפתו הפילוסופית המאוחרת תוארה כ"אוטופיזם אנטי קומוניסטי ואנטי-קפיטליסטי קונפוציאני". כמה חודשים לפני מלחמת קוריאה פרסם יאן ספר, שבו צפה כי קוריאה הצפונית תפלוש לקוריאה הדרומית, כי קוריאה הדרומית תתגבר במהירות, שארצות הברית תתערב בצד קוריאה הדרומית, וכי סין הקומוניסטית תתערב בצד קוריאה הצפונית. כל האירועים הללו התרחשו בהמשך מלחמת קוריאה.
לב טוב (מחזה)
עלילה
עלילת הקומדיה המקברית מתרחשת במועדון הימורים בטורקיה בו נופשים מטיילים ישראלים. למקום מגיע איש מאפיה בכיר שאחיו זקוק להשתלת לב. ביקורו אינו תמים ואינו נועד למטרת הנאה מהימורים גרידא, אלא כדי לבחור לאחיו החולה "לב טוב". בהיותו איש מאפיה הוא אינו ממתין לפרוצדורה רפואית, אלא מנסה לאמוד סביב גלגל הרולטה המסתובבת בלי הפסק מי מבין הישראלים יהיה המועמד המתאים להוציא ממנו את לבו.
פקודת העיריות
כינון עירייה
בסמכותו של השר להכריז גם על רבעים עירוניים בתוך תחומי העירייה, המנוהלים בידי ועדים מקומיים. דוגמאות בולטות לכך הן קריית חיים בחיפה, נווה מונוסון ביהוד ומכבים-רעות במודיעין.
ועדות המועצה
הפקודה מונה 13 ועדות שהמועצה חייבת לבחור: ועדת מכרזים, ועדת כספים, ועדת מל"ח, ועדת ביטחון, ועדה לענייני ביקורת, ועדת הנחות, ועדה לקליטת עלייה, ועדת בטיחות בדרכים, ועדה לקידום מעמד הילד, ועדה להנצחת זכרם של נרצחי טרור, ועדת חינוך, ועדה לאיכות הסביבה וועדה למאבק בנגע הסמים המסוכנים.
מרבית הוועדות הן ועדות מייעצות ואין להן סמכויות של ממש. הוועדות האופרטיביות הן ועדת מל"ח, שבסמכותה לקבוע הוראות בדבר הכנתו והפעלתו של המשק לשעת חירום וועדת ההנחות, שבסמכותה לקבוע את הקריטריונים למתן הנחות מסכומי הארנונה, בכפוף למגבלות הקבועות בפקודה. ועדת המכרזים היא אמנם ועדה מייעצת, אך חריגה מהמלצותיה טעונה הנמקה ואישור של מועצת העיר, ועל כן להמלצותיה תוקף כמעט מחייב.
קורבן גר
מקור הדין
עוד למדו חכמים מהפסוק: שבכל דור ניתן להתגייר, וממילא גם לאחר חורבן בית המקדש, כשלא ניתן להקריב את קורבן הגר, אפשר לגייר גם ללא הקרבת הקורבן.
בוהומיל הראבאל
ביוגרפיה
הראבאל נפטר ב-3 בפברואר 1997, לאחר שנפל מחלון בקומה החמישית בבית החולים בו שהה, בניסיון להאכיל יונים. הוא נקבר בחלקת הקבר של משפחתו בכפר ליד נימבורק, העיירה בה גדל כילד.
דראגומיר יובאנוביץ'
קורות חייו
לאחר כיבוש יוגוסלביה על ידי גרמניה הנאצית וכינון ממשלת הבובות של הגנרל מילאן נדיץ' עמד יובאנוביץ' בראש הפעילות האנטי-יהודית מטעם ממשלת נדיץ' ומונה לממונה על ביטחון הפנים. הוא ניהול את מבצע התיעוד והרישום של יהודי בלגרד ונכסיהם, לקראת שילוחם לעבודות כפייה והחרמת רכושם. בהמשך, מונה לראש עיריית בלגרד. יובאנוביץ' מונה לאחראי על הקמת מחנה הריכוז באנייצה והוא מינה את סווטוזאר וויקוביץ' למפקדו הראשון. יובאנוביץ' פרסם באופן תדיר בעיתוני בלגרד, צווי התייצבות לצורך רישום לכל יהודי העיר כולל נתינים זרים.
שלמה גורן
כרב צבאי ראשי
עוד קודם למינויו הרשמי של הרב גורן הוקם השירות הדתי, שתפקידו היה לדאוג לנושאים דתיים בתוך הצבא. אנשי יחידה זו התקשו לתפקד בהיעדר פקודות צבאיות מפורטות בתחומים שתחת אחריותם. באמצע מלחמת העצמאות התעוררה סערה ציבורית בעקבות עונש שהוטל על טבחים דתיים מחטיבת אלכסנדרוני שסירבו לפקודה לבשל בשבת. אירוע זה היה בין הגורמים לפרסום פקודת מטכ"ל בנושא הכשרות בצה"ל ובנושאים דתיים נוספים. ביוזמת הרב גורן הועמד תקציב לצורך רכישת כלים נפרדים לבשר ולחלב במטבחים הצבאיים, ומונו חיילים להשגחה על נושא הכשרות.
בשנת 1956, בימי עליית גומולקה הקים הרב גורן בית דין לגיור בראשות הרב דוד כהנא שגייר רבים מהעולים. אב בית הדין, הרב כהנא, הסביר את הסכמתו לגיורים: "אז ראיתי את גדולתו ואת העזתו של הרב שלמה גורן. הוא הקים בית דין של רבנים צבאיים - והייתה לי הזכות לשמש בתפקיד אב בית הדין - וגיירנו עשרות צעירים וצעירות כאלה. עשיתי זאת בלב שלם ושקט. למה הייתי שקט? כי יהודי העולה לישראל – בעצם המעשה הזה הוא כבר מביע הזדהות עם עם ישראל ועם תורת ישראל, אפילו איננו מקיים עדיין את התורה כולה במלואה.". באפריל 1963 הועלה מדרגת אלוף-משנה לדרגת אלוף.
במלחמת ששת הימים
לאחר סיום המלחמה פתח הרב גורן מדרשה של הרבנות הצבאית בבית דירות סמוך לשער המוגרבים בהר הבית, שאת דייריו פינה לבתים נטושים בשכונת שועפט. הוא מינה מספר קצינים לתפקיד 'קצין הר הבית', שהיה השליט הצבאי במתחם. לבקשתו ביצע חיל ההנדסה מדידות בהר לצורך קביעת המיקום המדויק של בית המקדש, דבר המשפיע על אפשרות הכניסה להר מבחינה הלכתית בתקופתנו. באותה תקופה עלה בחשאי לכיפת הסלע שבהר הבית, המזוהה עם מקום קודש הקודשים, וצולם כשספר תורה בידו האחת ושופר בידו השנייה. בחזית הדרום עלה למקום המזוהה כהר סיני כשספר תורה בידו. במהלך קיץ 1967 הודיע שר הביטחון דיין לרב גורן כי עליו לפנות את המדרשה שפתח ואת קציני הצבא שפעלו במקום, בשל החלטתו של דיין על דעת הממשלה להעביר את הר הבית לניהול הווקף המוסלמי. הרב גורן הוביל מאבק ציבורי שכשל לסיכול ההעברה. בהמשך חייו הביע הרב גורן צער על כך שלא נאבק אז די הצורך בנושא זה. עם זאת, בעקבות פעולותיו של הרב גורן נשאר שער המוגרבים בשליטה של המשטרה הצבאית, ומאוחר יותר של משטרת ישראל.
פסק דין האח והאחות
פסק דין מפורסם של הרב גורן עסק בעניינם של אח ואחות, חנוך ומרים לנגר, שהוכרזו כממזרים, כיוון שאמם התחתנה בלא להתגרש מבעלה הראשון. פסק הדין המקיף התיר להם לבוא בקהל ישראל בנימוק שאין עדים לגבי גיורו של האב וכן על סמך עדויות שהלה אינו שומר מצוות ואף אוכל חזיר והולך לכנסייה, מה שהוביל את הרב גורן לפסוק שהוא אינו נחשב ליהודי וממילא לא היה לאישה צורך בגירושין כדי להינשא לאדם אחר. הפסק הפך את החלטתם הקודמת של בתי הדין שדנו בתיק והביא לשיאו את הקרע בין הרב גורן לבין החוגים החרדיים, לאחר שרבנים חרדיים רבים הכריזו כי "פסקיו והוראותיו בטלים". בעקבות זאת יצא הרב צבי יהודה קוק להגנתו במאמר בעיתון "הצופה".
הגותו ומשנתו ההלכתית
התנגד להחתמת כלל החיילים הנשואים על הרשאות לכתיבת גט, על מנת למנוע עגינות במקרה של נעדרים, בשל הפגיעה במורל הלוחמים, וחוסר התוקף של ההרשאה כאשר היא נעשית בכפייה. כתחליף להליך זה ייסד הרב גורן הליך של בירור מקיף לנסיבות היעדרות של חייל צה"ל, המאפשר בחלק מהמקרים את התרת אשתו מעגינותה גם ללא מציאת גופה.
התנגד בתוקף לקיום יחידות דתיות עצמאיות בתוך צה"ל, הן מסיבה אידאולוגית של התנגדות להכנסת החיילים הדתיים לגטו נפרד, בעוד שאר הצבא יתנהל באופן חילוני, ללא כשרות ושמירת שבת, הן משיקולים ציבוריים, בשל אפשרות לפגיעה קשה ביחידה צבאית שלמה במהלך קרב, והן על מנת להוביל מהלך שבו תהיה שמירת שבת וכשרות מלאה בכלל צה"ל. התנגדות זו הייתה משותפת גם לבן-גוריון, שפעל להקים צבא אחיד ושוויוני.
באופן כללי התנגד לגיוס בנות לצבא. עם זאת, ביחס לגיוסה של בתו, תחיה, אמר שכל עוד יש בנות שמתגייסות, והוא אחראי על הדת והמוסר בצבא, ראוי שגם בתו תתגייס.
משפחתו
לרב שלמה וצפיה גורן שלושה ילדים: תחיה שפירא – שופטת בית המשפט המחוזי בתל אביב בדימוס, הנשואה לכלכלן ד"ר אהוד שפירא, יושב-ראש פסגות בית השקעות ולשעבר ממלא-מקום מנכ"ל בנק לאומי; דרורית תמרי – פסיכולוגית, הנשואה לקרדיולוג ד"ר ישראל תמרי, העוסק גם בתרגום שירה יפנית; ואברהם (רמי) גורן – עורך דין.
חיים של אחרים (תוכנית רדיו)
השיר Green Onions של בוקר טי וה-M.G.'s (Booker T. & the M.G.'s) הוא אות פתיחה של התוכנית.
מחוץ לרדיו
לתוכנית קהל מאזינים אדוק, שפעיל כקהילה. התכנית מתקיימת גם כפודקאסט ביישומון גלי צה"ל ובאתרים icast ו-Mixcloud, והחל משנת 2011 כמה פעמים פגשה את מאזיניה במסגרת מופעים מיוחדים מול קהל בשם "ערבי חיים של אחרים". המופעים, בהנחיית סבאג, עוסקים בדמויות מרכזית מגיבורי התכנית והם כוללים הופעות מוזיקאים, הרצאות מפי מומחים וכן מוקרנים ומוקראים בהם קטעים ארכיוניים נדירים. כולם הועברו בשידור חי בגלי צה"ל. ערב התכנית הראשון הוקדש להוגה הדעות והמורה, איש העלייה השנייה, אהרן דוד גורדון והתקיים במועדון הבארבי. ערב התכנית השני, התקיים באותו מקום והוקדש למהפכן הקומוניסטי היהודי לאון טרוצקי. ערב התוכנית השלישי התקיים במועדון רדינג 3 והוקדש למשורר הרוויזיוניסטי אורי צבי גרינברג. שני ערבי התכנית האחרונים התקיימו במועדון התיאטרון, כשהרביעי הוקדש לקיסר אתיופיה האחרון היילה סלאסי, והחמישי הוקדש לציון 100 שנים למהפכת אוקטובר.
Blackpink: Light Up the Sky
הסרט הופץ ברחבי העולם בנטפליקס ב-14 באוקטובר 2020. זהו הסרט התיעודי הראשון של בלאקפינק ותוכן הקיי-פופ המקורי הראשון של נטפליקס.
מורשת תרבותית בלתי מוחשית
מורשת בלתי מוחשית דיגיטלית
מורשת בלתי מוחשית דיגיטלית היא ייצוג של המורשת בצורה דיגיטלית והיא תת-קטגוריה של המורשת התרבותית הבלתי מוחשית.
הר לא זז
עלילה
הר לא זז מקיים דיאלוג מורכב עם הסרט "קאגמושה" של אקירה קורוסאווה המתרחש בימי הביניים ביפן. עברון מושך מהסרט תמות מרכזיות כמו מקומה של האישה בחברה צבאית ואלימה, גבולות התפקיד של השחקן, ושאלות על אותנטיות ומפתח אותן.
במהלך הזה, לצד מהלכים אחרים, פוסע עברון מעבר לעלילת המוצא של הסרט המקורי שבו ברגע שמתגלה התרמית של הגנב הכפיל בפומבי, הוא מושלך מתפקידו ומהשבט.
אודות ההצגה והבימוי
שפת המחזה מסוגננת מאוד ומאופקת וניכרת בה השפעת האסתטיקה היפנית. הבמאי חנן שניר הדגיש אותה בבימוי ששאב גם הוא ממקורות ההשראה אלה, כמו גם מאמנויות לחימה מזרחיות, וטקסים מסורתיים. בסגנון המוקפד וביצירת הקודים החמורים של התנועה הסתייע שניר במורה לאמנויות לחימה, אשר אימן את השחקנים וסגנן את משחקם על ידי שיעורי מדיטציה ואימונים מפרכים.
אורות התורה
תוכן הספר
בפרק העשירי מדבר הרב קוק על לימוד קבלה כאשר השקפתו בנושא היא שלימוד הקבלה תלוי בהרגשה פנימית, על האדם להרגיש שהוא מוכן ללימוד הקבלה ולא לבוא ללימוד הקבלה כ"עוד לימוד", אלא מתוך תחושת צמא רוחני, ולאחר שניסה להרוות את צמאונו הרוחני בלימודי אמונה אחרים. מאידך הוא מזהיר שם שלא להימנע מלימוד זה כאשר הוא הדרך היחידה של הלומד להגיע למילוי ביראת שמים.
הספר מסתיים בדבריו הידועים של הרב קוק על תורת ארץ ישראל מעלה מיוחדת זו נקשרת גם אל התלמוד הירושלמי. לדבריו, הקישור של כל חלקי התורה השונים, יכול להתרחש רק על אדמת הקודש של ארץ ישראל, והוא הכרחי בדור זה של אתחלתא דגאולה.
בלה הופשטטר
בלה הופשטטר (בהונגרית: Hofstätter Béla; בודפשט, 3 בינואר 1891 – בודפשט, 15 בדצמבר 1944) היה אדריכל יהודי-הונגרי, יזם בנייה שניספה בשואה.
אצטדיון המכתש
היסטוריה
ב-1988 פנה הקבלן אבירם דולינגר לחברת "עמלנו" והצליח לקנות ממנה את הקרקע. תחילה רכש את מגרש החניה הצמוד לאצטדיון ובהמשך גם את האצטדיון. אפי שטנצלר, לימים ראש העיר גבעתיים, היה דירקטור בעמלנו ב-1988. שנה לאחר מכן, כשהיה יו"ר הוועדה המקומית לתכנון ובנייה בגבעתיים, חתם על ההחלטה המשנה את ייעוד הקרקע מאצטדיון למגורים. רכישת הקרקע הייתה שנויה במחלוקת סביב השאלה אם להסתדרות (ולחברת הנכסים "עמלנו" שבבעלותה) היו זכויות למכירת הקרקע. מחלוקות נוספות היו סביב אישורי הבנייה.
המעבדה הלאומית לורנס ליברמור
היסטוריה
תחום נוסף בו עוסקים עובדי המעבדה הוא מחקרים שונים על פלוטוניום. במשך שנים המעבדה עשתה מחקרים שונים בתחום ביטחון לאומי והיבטים שונים של שימוש בנשק גרעיני.
סבסטיאן פרס
ברצלונה ספורטינג קלוב
בשנת 2019 עבר לשחק בברצלונה ספורטינג קלוב מאקוודור. ערך את הבכורה ב-6 בפברואר במוקדמות גביע ליברטדורס מול דפנסור ספורטינג מאורוגוואי בניצחון 1-2 אבל קונפדרציית הCONMEBOL פסקה על ניצחון טכני לאורוגוואים 0-3 בטענה שפרס לא קיבל עדיין אישור לשחק. את שער הבכורה כבר בחצי גמר הגביע האקוודוריאני בניצחון 1-4 על דלפין.
רעיה המאיר
רעיה המאיר (28 באוגוסט 1945 – 18 בפברואר 2021) הייתה משוררת ישראלית.
ביוגרפיה
מיד בתום לימודיה בתיכון התקבלה לאוניברסיטה העברית בירושלים ללימודי לשון עברית וספרות רוסית. באוניברסיטה העברית למדה אצל המשוררת פרופסור לאה גולדברג. כמו כן היא הייתה בוגרת בית הספר לחינוך של אוניברסיטת תל אביב.
היא שימשה מורה ומנחה להנחלת הלשון העברית מטעם משרד החינוך והתרבות וכן לימדה הנחיית הורים וייעוץ חינוכי.
מעשה בבן מלך שנפל לשיגעון
משמעויות ופירושים
על פי המסורת המקובלת בחסידות ברסלב, נהוג לפרש את הסיפור כמשל. המלך מרמז למלכו של עולם, בן המלך מרמז לעם ישראל והרופא שהצליח לרפא את בן המלך מרמז לצדיק האמת, אשר בשביל לרפא את בן המלך חייב לרדת אליו, להזדהות אתו ולדבר אליו בגובה העיניים.
בתרבות
הסיפור זכה לפרסום רב, ומספר שירים נכתבו בעקבותיו – המוכרים שבהם: "בני אהובי" של גד ליאור ו"הינדיק" של חנן בן ארי.
מטאוסאט
לווייני מטאוסאט מדור ראשון
הלוויינים נבנו על ידי איירוספסיאל כקבלן ראשי. הלוויין האחרון של דור זה שוגר בשנת 1997 ופעל ד לאפריל 2017.
יוסי לובלסקי
ביוגרפיה
יוסי לובלסקי נולד בעיר חדרה. בנעוריו למד בבית ספר תיכון חדרה במגמת מחול בסטודיו של יהודית שוויצר והתמקצע בריקוד הבלט הקלסי והמודרני. הופיע כרקדן במופעי הפסטיגל לילדים ותוכניות טלוויזיה.
דמוגרפיה של לונדון
הדמוגרפיה של לונדון מנותחת על ידי הלשכה הלאומית לסטטיסטיקה, והיא מתייחסת לסיטי של לונדון, רובעי לונדון, לונדון הפנימית, לונדון החיצונית וכל לונדון רבתי.
דוד בר-גל
לצד מחקריו העיוניים, טיפח בר-גל את המגע בין הפרקטיקה של עובדי הרווחה ובין התאוריה האקדמית, בעיקר על פי בית מדרשו של קורט לוין, אותו חקר במשך עשרות שנים. זאת לאחר שהתנסה בעצמו, בראשית הקריירה שלו, בעבודה מחוץ לאקדמיה כקצין מבחן לנוער.
היסטוריה של סיביר
תרבות
מעבר לאלו היו מדרום להרי האורל הסקיתים אשר התיישבו מסביב לים הכספי ועם הזמן נעו דרומה, מהקווקז ומרכז אסיה, עד אשר התפתחו לעמים האיראנים.
הטונגוסטים
העמים הטונגוסטים נעו מיד ליד במשחק הכוחות של הסינים, הטורקים והמונגולים עד אשר במאה ה-11 עלה גִּ'ין טַאי-דְּזִו, מצביא מנצ'ורי משטחיה של מנצ'וריה אל הכוח בעת ראה עצמו כיורש המנדט האלוהי של קיסרות סין. הוא כבש שטחים נרחבים מסין, הכתיר עצמו קיסר ואת שושלתו שושלת ג'ין השנייה. מנקודה זאת והאלה יהיו העמים הטונגוסטים מקושרים לתרבויות סיניות יתר על התרבויות הסיביריות אשר התפתחו לצידם לחופי ים אוחוצק ולמפלסי הערבה.
כיבוש
בשנת 1205 איחד ג'ינג'יס חאן את העמים המונגולים והקים את האימפריה המונגולית. כאמור, מקורם של המונגולים הוא מסביב לחופיה של ימת באיקל אשר לטענתם הייתה קדושה. עובדה זאת הייתה הראשונה להביא לפלישה המונגולית אל תוך סיביר. במהלך הכיבושים שנעשו בידי גדול מפקדיו של החאן, סובוטאי, ברחו העמים הטורקים המערביים מאיימת המונגולים עד אשר הגיעו אל אסיה הקטנה בעוד העמים המזרחיים נסו צפונה לעבר השטחים הקפואים והנידחים ביותר, עד אשר השליטו את דת הטנגריזם על חופי אוקיינוס הקרח הצפוני.
החלקת שיער
החלקת שיער כימית-קבועה
הקוסמטיקה מציעה מספר שיטות לשינוי קבוע של מבנה השערה. לעיתים, גם אלו נקראות "החלקת שיער כרונית" או "כימית". בדרום אסיה והפיליפינים תהליך החלקת שיער כימי נקרא גם "ריבונדינג" (Rebonding)
מיופיברובלסטומה מסוג שדי
אבחנה
תאים ניאופלסטיים בווריאצית מיופיברובלסטומה מסוג שדי הטנטטיבית של תאי ציר, בדומה למיופיברובלסטומה מסוג שדי תוך וחוץ שדי, מבטאים CD34 ודסמין וב-70% מהמקרים, יש להם את הפגם 13q14 ולכן אינם מבטאים pRb. התאים הנאופלסטיים של הווריאציה הטנטטיבית של האנגיופיברומה התאית חסרים גם הם pRb ברוב המקרים ומבטאים CD34 אך מבטאים דסמין רק באחוז קטן מהמקרים. תאים ניאופליסטיים במיופיברובלסטומה מסוג שדי תוך-שדי וחוץ-שדי מבטאים בדרך כלל את הקולטנים לאסטרוגן, פרוגסטרון ואנדרוגן. מחקרים לא שלמים על הווריאנט הטנטטיבי של אנגיופיברומה תאית מוצאים נוכחות של קולטני אסטרוגן ופרוגסטרון על התאים הניאופלסטים לפחות בחלק מהמקרים בעוד שמחקרים בתאים הניאופסטיים של גרסת הליפומה של תאי ציר מוצאים רק מיעוט (<20%) מהמקרים. תאים ניאופלאסטיים חיוביים לקולטן פרוגסטרון מתרחשים רק במקרים נדירים של גרסה זו.
תמונת ראי
בגוף האדם ישנם איברים אחדים המהווים תמונת ראי זה של זה, למשל הידיים (ובפרט כפות הידיים והרגליים (ובפרט כפות הרגליים).
בגאומטריה, משולש ותמונת הראי שלו הם משולשים חופפים (ובהכללה: מצולע ותמונת הראי שלו הם מצולעים חופפים). הפעולה של יצירת תמונת ראי של מישור ביחס לישר קרויה שיקוף. אפשר להגדיר גם שיקוף של מרחבים מממד גדול יותר. השיקוף היא פעולה הופכת אוריינטציה.
אדם קלייטון
ביוגרפיה
בגיל 13, החל קלייטון ללמוד בבית הספר הפרטי סנט קולומבוס קולג' ברת'פרנהם, דבלין, שם התיידד עם תלמידים חובבי פופ ורוק של אותה התקופה, כגון המי, הביטלס, גרייטפול דד וקרול קינג. קלייטון קנה באותה תקופה גיטרה אקוסטית בחמישה פאונד מחנות מציאות והחל ללמוד אקורדים בסיסיים ושירים שונים. לאחר מכן, הצטרף ללהקת בית הספר כנגן גיטרה בס. אמו רכשה לו גיטרה בס כאשר היה בן 14, הוא בתמורה התחייב ללמוד לנגן על הכלי.
הטענה של דון קיחוטה
הטענה של דון קיחוטה הוא מחזה פרי עטו של גלעד עברון שהועלה בתיאטרון אנסמבל הרצליה ב-2008, בבימויה של אופירה הניג.
עיבודים נוספים
- בבימוי חיה ישורון, תיאטרון נפקא מינה, 2016.
טושה פרואסקי
ראשית חייו
הוא נולד כטודור פרואסקי בפרילפ, למשפחה ולאכית. עיר ילדותו של טושה היה בקרושבו. הוא למד מוזיקה בבית הספר למוזיקה בביטולה ובאקדמיה למוזיקה בסקופיה. טושה פרואסקי התחיל את הקריירה המוזיקלית בילדותו המוקדמת, והופיע בפסטיבל הילדים "הזמיר הזהב" ב-1992 עם השיר "Јас и мојот дедо" שבארומנית. טושה פרואסקי החל את הקריירה המוזיקלית שלו בפסטיבל Melfest , בו זכה ב-1997 בביצוע השיר "Yesterday" של הביטלס. באותה שנה, הוא השתתף בפסטיבל מקפסט עם השיר "Пушти ме". טושה הוא גם אחד מהמלחינים המקדוניים המפורסמים ביותר ואחד מכותבי השירים של גריגור קופרוב. שיתוף פעולה זה הביא לכתיבת שני הלהיטים הגדולים "Усни на усни" ו-"Сонце во твоите руси коси". ב-1999, הוא הוציא את אלבום הבכורה שלו "Некаде во ноќта". בקיץ של אותה השנה, טושה ערך את הקונצרט הראשון שלו, שלמרות הגשם ומזג האוויר הרע, הקונצרט היה בלתי נשכח עבור מעריציו.
תהילה
אלבומו הבא, "Божилак", הוא אוסף של 14 שירי עם מקדוניים נבחרים ואחריו תזמורות סימפוניות. ב-2007, הוציא טושה את אלבומו האחרון, Игри без граници.
הקונצרט בארנה בלגרד
לטושה, היו גם אורחים רבים בהופעה, למשל ביליה קרסטיץ', איתם שר את השירים "Јовано, Јованке" ו-"Море сокол пие", ג'אנה נאניני, שאיתה שר את השיר "Арија", אלכסנדרה מיליצ'ביץ', איתה שר את השיר "1200 милји", והתזמורת של סרדג'אן אזירוביץ' איתה ביצע את השיר "Несаница".
קונצרט הסולו הגדול השלישי באצטדיון העיר
לאחר הקונצרט, טושה ועמיתיו זכו בפסלונים על ידי הקרן של האם תרזה, כאות הכרת תודה על העבודה ההומניטרית. טושה העביר את הפסלון לאמו דומיניקה, שהחדירה בו אנושיות מגיל צעיר. בזמן שכל זה קרה, השמיים מעל סקופיה הוארו על ידי זיקוקים.
הלווייתו
הלווייתו של כוכב המוזיקה המקדוני הגדול ביותר החלה למחרת בשעה 13:00, לאחר שנערכה טקס אזכרה מול אנדרטת אילינדן.
לאחר מותו
תוכנית חג המולד המיוחדת של הטלוויזיה בוותיקן הציגה דו"ח מיוחד על המחויבות הרוחנית והאנושית של זמר הפופ המקדוני, טושה פרואסקי. בתוכנית בת 15 הדקות על טושה ואמונתו באלוהים, מודגש כי במשך חייו הקצרים הקדיש את כל חייו לאמונה, לכנסייה ולאנושיות, שיריו נוכחו, והזכירו תפילות, מודיע לאגודה האזרחית "Скопјанката Мајка Тереза". הטלוויזיה בוותיקן גם דיווחה כי טושה פרואסקי ראה וביקר את האם תרזה וראה בה כמדריכה באנושות, וחשפה שהוא היה חבר בארגון "Скопјанката Мајка Тереза" ובחדר הזיכרון שלה בעיר ילדותו, סקופיה, בתפילות תכופות לפניה.
ב-23 בינואר 2008, בבית הזיכרון של האם תרזה, נפתחה תערוכה של 27 תצלומים של פעולותיו ההומניטריות של טושה. תערוכת הצילומים, לאחר מכן, עברה בערים שונות ברחבי מקדוניה הצפונית, סרביה, קרואטיה, הודו, קריית הוותיקן והממלכה המאוחדת.
מחלת טקיאסו
מחלת טָקָיאסוּ (באנגלית; Takayasu's disease או Takayasu's arteritis) היא מחלה דלקתית של כלי דם גדולים ובינוניים כמו אבי העורקים וענפיו, העורקים הכליליים, עורקי הצוואר, הכליה והגפיים העליונות.
תסמיני המחלה
פגיעה בעורקים הכליליים יכולה לגרום לתעוקת חזה ואוטם שריר הלב.
המצור על ירושלים (636–637)
כניעה
עם הגעתו של עומר לירושלים, נחתמה ברית המכונה ברית אומריה. בתמורה לכניעת העיר ניתנה ערבות לחירות אזרחית ודתית לנוצרים בתמורה לג'יזיה. החוזה נחתם על ידי הח'ליף עומר מטעם המוסלמים, כאשר כעדים שימשו חאלד, עמרו, עבד אל-רחמן בן עוף, ומועאויה. בהתאם למקורות, בשנת 637 או בשנת 638, נכנעה ירושלים באופן רשמי לח'ליף. לראשונה, לאחר כמעט 500 שנה של שלטון רומאי מדכא, הורשו היהודים שוב להתגורר בתוך ירושלים.
סיסרא
במדרש
בילקוט שמעוני (שופטים ד') מסופר כי (רמז מג).
ירון ברובינסקי
ביוגרפיה
בשנת 2012 החל לשחק בסדרה היומית "יומני החופש הגדול", ששודרה בערוץ דיסני ישראל. באותה שנה הופיע בתפקיד הראשי בסרט הקולנוע "2 בלילה". הוא מנחה את התוכנית "דייט בחשכה" בערוץ 2. בפרק הראשון, בעונה השלישית, ששודרה בספטמבר 2013, אף השתתף ברובינסקי כמתמודד בתוכנית. בתקופת ערוץ עשר ירון ברובינסקי השתתף כמתמודד ראשי בלעוף על המיליון (עונה 5 פרק 23) כשבמקומו הנחה אסי ישראלוף.
חיים אישיים
ברובינסקי הוא בן זוגה של השחקנית מירב שירום, ולהם בן.
Red (אלבום של טיילור סוויפט)
סינגלים
"The Last Time", בו סוויפט מארחת את סולן להקת סנואו פטרול גארי לייטבודי, יצא ב-13 באוקטובר 2013 כסינגל הבינלאומי החמישי והאחרון ובארצות הברית כסינגל השביעי והאחרון מתוך Red. תאריך יציאתו חופף להכרזה של סוויפט על מועדי החלק האירופאי בסיבוב ההופעות האירופית "The Red Tour"''. ''הווידאו קליפ לשיר יצא ביוטיוב ב-15 בנובמבר 2013.
MC שירי
שירי רבר פריאנט (נולדה ב-1981), ידועה בשם הבמה MC שירי, היא ראפרית ישראלית.
ביוגרפיה
רבר פריאנט החלה את הקריירה המוזיקלית שלה בשנת 2000, כאשר השתתפה באלבום האוסף של מאד מאן "מיקרופון למקסימום", בשירים "חלום חיי" עם בזוקה ובשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשיר "מי הדיווה" עם שורטי.
ב-2017, לאחר למעלה מעשור של חוסר פעילות, התארחה בשירו של גיא מר, "עשר שנים".
קישברז'ן
קישברז'ן (בהונגרית: Kisberzseny) הוא כפר זעיר במחוז וספרם שבמרכז הונגריה. כמו כפרים רבים באירופה גם בקישברז'ן מספר התושבים נמצא בירידה. כך, בשנת 1990 חיו בכפר 131 תושבים, ובשנת 2019 רק 109 תושבים.
סימון מיסיק
קריירה
בשנת 2014 ביצעה הופעת אורח בסדרה "ריי דונובן" בתור פורשלה.
אלכסנדר אקימוב
אסון צ'רנוביל
בליל 26 באפריל 1986 שימש אקימוב כמפקח המשמרת ביחידת הכוח הרביעית. רמת הכוח של הכור הופחתה והצוות התכונן לבדיקת בטיחות מתוכננת. אקימוב סירב לבצע את הבדיקה בשל מצבה הנמוך והבלתי יציב אך סירובו נדחה על ידי סגן המהנדס הראשי של תחנת הכוח, אנטולי דיאטלוב. עם זאת, הפחתת הכח הייתה פתאומית מדי, מה שהכניס את הכור למצב בלתי הפיך של הצטברות של קסנון-135, הגורם להפחתה בפעילותו. על מנת להתגבר על השפעות הקסנון ולבצע את הבדיקה, הצוות הוציא את מרבית מוטות הבקרה של הכור ממקומם. העלאת הכוח לאחר נקודה זו הכניסה את הכור למצב שעלול להיות מסוכן, ללא ידיעת המפעילים. הטורבינה נסגרה, הבדיקה הושלמה וכפתור AZ-5 (כפתור החירום) נלחץ כדי לסגור את הכור, על ידי החזרת מוטות הבקרה פנימה. מוטות הבקרה היו עשויים בורון אשר מפחית את התגובה הגרעינית, אך קצותיהם היו מצופים גרפיט המאיץ את התגובה. בזמן החדרת המוטות, קצות הגרפיט של המוטות האיצו את התגובה ויצרו שטף נייטרונים בתחתית הליבה. עלייה נוספת זו בהספק גרמה לכור להתפוצץ, וגג הכור במשקל של טונות התרומם ונחת על צדו בתוך הכור. רשתות התקשורת הוצפו לפתע בשיחות ומידע. אקימוב שמע דיווחים על נזק מאסיבי לכור, אך לא האמין בכך, וכתוצאה מכך העביר מידע כוזב אודות מצב הכור במשך שעות לאחר מכן.
יחסי בלארוס–תאילנד
היסטוריה
ב-2018 נפגשו שגריר בלארוס במוסקבה ושגריר תאילנד במוסקבה ודנו בהגברת שיתוף הפעולה בין המדינות בהיבט הכלכלי-מסחרי.
שני קדר
קריירה
כיום קדר עובדת כמעצבת גרפית; היא עיצבה, בין היתר, את הסמל של היס רקורדס, וכן כתבי עת, עטיפות לתקליטים, סמלים לחברות ועוד. בנוסף, היא עובדת כפסיכותרפיסטית גופנית.
ולרי חודמצ'וק
הכרה
בשנת 2008 הוענק לחודמצ'וק לאחר מותו מסדר האומץ מדרגה שלישית על ידי ויקטור יושצ'נקו, נשיא אוקראינה.
הר לוגן
מקור השם
קרחון לוגן הסמוך נקרא על שמו של הר לוגן.
קתרין פאר
ביוגרפיה
סר תומאס סימור, בעלה של קתרין פאר, הוצא להורג באשמת בגידה בשנת 1549.
נעמה סלוצקי
ביוגרפיה
מישר נולדה וגדלה בדגניה ב'. היא התאמנה בקבוצת הפועל עמק הירדן בהדרכתה של מירי עמרי.
חיים אישיים
מישר נשואה לאיש הרדיו והטלוויזיה הראל סלוצקי ולהם חמישה ילדים (בת וארבעה בנים). היא מתגוררת עם משפחתה בהרחבה הקהילתית שבדגניה ב'. כיום, היא מלמדת ילדים שחיה והתנהגות במים ועוסקת באומנות. היא אחותו של דותן מישר, שחקן נבחרת ישראל בכדורסל כיסאות גלגלים.
אלפבית טורקי
האלפבית הטורקי הוא אלף-בית לטיני המשמש לכתיבת השפה הטורקית. אלפבית זה נכנס לשימוש בטורקיה בשנת 1928, לאחר הרפורמה של מוסטפא כמאל אטאטורק, חלק מהמהפכה הכמאליסטית. מטרות הרפורמה של השפה הטורקית היו לחסל את המאפיינים הדקדוקיים הערבים והפרסים ואלפי מילים שאולות משפות אלה שהיו חלק מהשפה. מטרה נוספת הייתה לשבור את הקשרים של טורקיה עם המזרח האסלאמי ולאפשר תקשורת בטורקיה עצמה ומול העולם המערבי.
הצעות וקריאות קודמות לשינוי האלפבית
התוכנית היחידה שאכן נוסתה הייתה זו של אנוור פאשה (Enver Paşa) משנת 1913 ואילך, והיא להשתמש רק בצורות הסופיות של האותיות, בלי חיבורי אותיות. מערכת זו נועדה לפשט את עבודת מפעילי הטלגרף הצבאיים. אינונו היה עד לבעיות ששיטה זו גרמה במהלך המלחמה. במקביל לנסיונותיו של אנוור להפיץ את האלפבית שלו, כמה עיתונאים ואנשי ספר קראו לאימוץ האותיות הלטיניות. עניין זה היה נושא לשיחה בקרב קצינים עות'מאנים במלחמת גליפולי. רעיון זה לא היה חדש: אהונדזדה הציע אותו לאחר שהרעיון הקודם שלו נדחה.
תרומתו של אטאטורק לשינוי האלפבית הטורקי
בפגישה עם נציגי העיתונות של איסטנבול בשנת 1922, אטאטורק נשאל על ידי הוסיין ג'אהיט: "מדוע איננו מאמצים את האלפבית הלטיני?" ונענה: "טרם הגיע הזמן". זו הייתה תקופת האספה הלאומית הגדולה של טורקיה, בה היו אנשי דת רבים.
יתרונות האלפבית הלטיני לשפה הטורקית
לפי דעת חלק מהחוקרים, האלפבית הלטיני הוא הטוב ביותר שבו נעשה שימוש אי פעם לשפה הטורקית, למרות שאף הוא אינו מושלם. בנוסף, רוב האנשים יסכימו ששינוי האלפבית היה צעד חיובי ושלב הכרחי במודרניזציה של טורקיה. זאת ועוד, לפי הדיווחים הרשמיים, אחוז ידיעת הקרוא והכתוב עלה מ-9% בשנת 1924 ל-65% בשנת 1975 ול-82.3% בשנת 1995.
אותיות
מערכת האיות הטורקית היא פונטית ונקראת לרוב בצורה אחידה, כפי שנכתבה. סדר האלפבית הטורקי מקביל לזה של האלפבית הלטיני. הסימנים הדיאקרטיים, כדוגמת האומלאוט וסימנים אחרים, נוספים מיד לאחר האותיות הלא מנוקדות שמתאימות להם (ç אחרי ğ, c אחרי g וכך הלאה). בטורקית יש 29 אותיות, מהן 21 עיצורים ו-8 תנועות. נוסף על כך, בשפה הטורקית קיימות ארבע תנועות ארוכות שונות מהקצרות, שלרוב לא ניתן להבחין בהן לפי איות המילה אך המשמעות שנוצרת באמצעותם היא שונה: למשל, sakın (היזהר!) ו- sâkin (שקט). כמו כן, גזעי המילים והסיומות בטורקית יכולים להיות ברי שינוי במידה גבוהה, למרות שלרוב יש לשינויים חוקים ברורים.
סבסטיאן פיניירה
המשבר הכלכלי והמחאות
המשבר הכלכלי החל עוד במהלך כהונתה השנייה של בצ'לט, שממשלה השקיע רבות בהגדלת הוצאות הרשות המבצעת. פיניירה הודיע ​​על שילובם של 5 מצבים בריאותיים נוספים לתפקוד מערכת הבריאות הלאומית במהלכם עוד בתחילת המשבר ב-2019. במקביל, פיניירה השאיר במקומה את המערכת הביורוקרטית שגבתה הוצאות רבות.
יום קומיקס חינם
הפקה
המארגנת העיקרית של יום הקומיקס חינם היא "דיימונד קומיקס" יחד עם ועדה שכוללת מוציאים לאור, עיתונאים מהתחום, קמעונאים וההנהלה של "Free Comic Book Day". הוועדה בוחרת יחד עם חברות הקומיקס את השיווק, הפיתוח ואילו חוברות ייבחרו בהתאם לבקשות הקוראים והאינטרס של החברות.
המספנה ההיסטורית בצ'טם
המספנה ההיסטורית בצֶ'טֶם (באנגלית: Chatham Historic Dockyard) היא מוזיאון ימי השוכן בחלק ממתחם מספנת הצי המלכותי לשעבר בצ'טם, מֶדוויי, דרום מזרח אנגליה.
ג'יפ ויליס
ג'יפ ויליס (באנגלית: Willys MB) הוא הדגם הראשון של רכב שירות קל בעל הנעה לכל ארבעת הגלגלים. דגם זה יוצר על ידי יצרנית הרכב האמריקאית ויליס בין השנים 1941–1945 עבור צבא ארצות הברית.
היסטוריה
כלי הרכב המוצע נדרש לשאת צוות בן שלושה לוחמים להיות בעל בסיס גלגלים של 1,905 מילימטר ורוחב סרנים של 1,194 מ"מ, מגן רוח קדמי מתקפל וכושר נשיאת מטען של 293 קילוגרם. מנוע בעל מומנט של 11.7 קג"מ ומשקל עצמי של 590 קילוגרם. חברת אמריקן בנטאם הייתה הזוכה במכרז, אך כיוון שלא היה באפשרותה לעמוד בדרישות האספקה עקב בעיות פיננסיות הוא נמסר לחברות ויליס ופורד תוך מתן אפשרות לשלב בכלי הרכב שלהן את העיצוב של החברה הזוכה אשר הזכויות עליו היו בבעלותו של משרד המלחמה. בשלב הזה נקבעה הקלה בדרישת המשקל של הרכב אשר התבררה כבלתי מעשית והוא נקבע על כ-980 קילוגרם. ביולי 1941 זכתה חברת ויליס בחוזה אספקה ראשון ל-16,000 כלי רכב בעיקר בזכות המנוע החזק יותר ששולב ברכב. בסך הכל יוצרו בזמן המלחמה כ-643,000 כלי רכב מדגם זה. 51,000 מהם הועברו לכוחות ברית המועצות ובנוסף להם נבנו עוד כ-13,000 ג'יפים אמפיביים (פורד GPA) המותאמים לנסיעה במים עמוקים. דגם הרכב המקורי היווה בסיס לתוספות שונות כגון גגות קשיחים או מתקפלים, מטענים שונים של כלי עבודה, חילוץ, קשר ואף נשק קל לסוגיו.
לאחר המלחמה
בשנים הבאות פותחו דגמים נוספים גדולים יותר של ג'יפ וחלקם הותאמו לשימושים נוספים כגון אמבולנסים, אולם גם במלחמת קוריאה ולאחריה במלחמת וייטנאם שוב חזרו ושימשו הג'יפים כרכבי שטח צבאיים בשימוש המוני. בשלב זה, עם הגידול בממדי הרכב, הוא החל לבצע גם משימות קרביות כנושא חימוש ומערכות פיקוד ושליטה טקטיות בשדה הקרב.
ניקולאי פומין
בתרבות הפופולרית
בסדרת הטלוויזיה צ'רנוביל הוא גולם על ידי אדריאן רולינס.
אנופם קר
ביוגרפיה
קר נשוי לשחקנית קירון קר ואביו החורג של השחקן סיקנדר קר.
מנוע חוקים
מנוע חוקים או מערכת מונעת חוקים (Rule Engine) היא כלי תוכנה באמצעותו ניתן לכתוב מערכת מומחה.
תוכנת מנוע החוקים תומכת ביצירת החוקים, העובדות והפעלת מנוע ההסקה, ומהווה לפיכך סביבת פיתוח עבור פיתוחה של מערכות מומחה. מערכת המומחה מיישמת את אוסף החוקים הלוגיים שהוגדרו לאוסף העובדות, כך שבמהלך היישום יכולות להיווצר עובדות חדשות. במרבית המערכות לא נוצרים חוקים חדשים.
מצפה הכוכבים של ברלין
היסטוריה
בספטמבר 1699 החליט הרייכסטאג להכניס "לוח שנה משופר" למדינות גרמניה הפרוטסטנטיות בלא צורך לאמץ את לוח השנה הגרגוריאני, שהוכנס לשימוש על ידי האפיפיור גרגוריוס השלושה עשר בשנת 1582. "לוח השנה המשופר" הוצג בשנה שלאחר מכן, וגרם לכך שהיום שאחרי 18 בפברואר 1700 היה 1 במרץ. פטנט על לוח השנה הוענק למצפה הכוכבים המתוכנן בברלין על ידי הנסיך הבוחר פרידריך השלישי (לעתיד המלך פרידריך הראשון) ב-10 במאי 1700, ושמונה ימים לאחר מכן מונה גוטפריד קירך למנהל המצפה. ב-11 ביולי (יום הולדתו ה -43) חתם הנסיך הבוחר על מסמך שייסד רשמית אקדמיה ומצפה כוכבים בברלין. לכן, ברלין קיבלה אקדמיה בדיוק כמו אלו שהיו כבר קיימות בלונדון, פריז ורומא – (במקור השם הגרמני: ″ Kurfürstlich-Brandenburgische Societät der Wissenschaften ″), על בסיס התוכניות של גוטפריד וילהלם לייבניץ. לייבניץ הפך לנשיא הראשון של האקדמיה. ההכנסות מהפטנט של לוח השנה היו הבסיס הכספי הכמעט יחיד של המוסד לתקופה ארוכה. במקור לחברה לא היה מצפה ממשי משלה, וקירך ביצע את תצפיותיו במצפים פרטיים שונים, כולל החל משנת 1705, המצפה הפרטי של חבר המועצה ברנהרד פרידריך פון קרוזיק (Bernhard Friedrich von Krosigk) בוולשטראסה שבאזור. קירך נעזר באשתו מריה מרגרטה קירך ובבנו כריסטפריד (Christfried). מריה מרגרטה גילתה, בין השאר, את השביט של 1702. בינתיים הועלה הנסיך הבוחר בשנת 1701 לדרגת מלך בפרוסיה. ב-1 בינואר 1710 הורחבה הבירה על ידי איחוד העיירות העצמאיות בעבר דורותאנשטאדט, פרידריכשטאדט, פרידריכוורדר, קולן וברלין (העתיקה ביותר).
מצפה הכוכבים הישן של ברלין
בשנת 1797 הגיע יוהאן גאורג זולדנר (Johann Georg Soldner) לברלין כעמיתו לעבודה של בודה, וב-1801 (שנתון האסטרונומיה ל-1804) הופיעה עבודתו של זולדנר על משקל האור עם השלכות על קימור קרני האור בשדה הכבידה. בשנת 1805 הגיע יאבו אולטמנס (Jabbo Oltmanns) לברלין וסייע לבודה בתצפיותיו האסטרונומיות ועבודתו על השנתון, בו הופיעו גם המאמרים הראשונים שלו. אולטמנס גם הפך לעוזרו של אלכסנדר פון הומבולדט ועיבד את נתוני משלחת המחקר שהסתיימה זה עתה דרך אמריקה המרכזית והדרומית; במהלך עבודה זו, הצטווה הומבולדט לנסוע לפריז במשימה דיפלומטית לאחר שנפוליאון בונפרטה כבש את ברלין בשנת 1806, ואולטמנס הלך בעקבותיו בשנת 1808. עד שנת 1811, מימן המכון האסטרונומי את עצמו כמעט אך ורק מהמונופול על חישובי לוח השנה, שהוענק לאקדמיה בעת הקמתה. באותה שנה האקדמיה איבדה את המונופול על לוח השנה והייתה תלויה בתקציב המדינה ובתרומות.
מצפה הכוכבים החדש של ברלין
ב-23 בספטמבר 1846, גילו גלה ותלמיד האסטרונומיה היינריך לואי ד'ארה, שמאז שנת 1845 היה עוזרו במצפה הכוכבים, את כוכב הלכת נפטון, על בסיס חישובי מיקום ששלח הצרפתי אורבן לה-ורייה. לאחר חוסר הצלחה ראשוני הם אימתו את הנתונים ששלח להם לה-ורייה עם הגיליון העדכני של "מפת הכוכבים של האקדמיה של ברלין" (Berliner Akademische Sternkarte), בעריכת האקדמיה הפרוסית למדע. המכתב של לה-ורייה הגיע במקביל באותו יום בו חל יום הולדתו ה-55 של אנקה, שנתן את אישורו לחפש במיקום השמיימי המצופה. במצפי הכוכבים האחרים, נתפסה בקשתו של האסטרונום הצרפתי כמי שאינה מבטיחה מספיק סיכוי הצלחה, לאתר כוכב לכת גדול אחר על בסיס הסטיות בין התיאוריה והתצפיות על מסלולו של כוכב הלכת אורנוס, בהם מצפה הכוכבים של פריז, שמאוחר יותר הפך לה-ורייה למנהלו. מכוח גילוי נפטון, זכה מצפה הכוכבים בברלין לשם עולמי.
מעבר לכך הם עשו עבודה רבה על חישוב מסלולי שביטים ואסטרואידים. גאלה נקרא להיות מנהל מצפה הכוכבים בברסלאו בשנת 1851. בשנת 1852 התווסף קרל כריסטיאן ברוהנס (Karl Christian Bruhns) כעוזרו השני של אנקה ובשנת 1854 הפך לעוזר ראשון. בשנת 1855 קיבל תפקיד כעוזר שני. משנת 1857 למד ג'ובאני סקיאפארלי במוסד במשך שנתיים. כאשר עבר ברוהנס ללייפציג בשנת 1860, הפך פורסטר ליורשו כעוזר ראשון. באותה שנה, פורסטר, יחד עם חברו לעבודה אוטו לסר (Otto Lesser), גילו את האסטרואיד. לאחר שאנקה חלה בשנת 1863, הוא מונה כסגנו, ובשנת 1865, השנה בה מת אנקה, הפך למנהל המצפה. מצפה הכוכבים היה בעת ההיא מוסד המחקר והחינוך האסטרונומי החשוב ביותר בגרמניה. בשנת 1873 הגיע ויקטור קנורה (Viktor Knorre) למצפה. בשנת 1887 הוא גילה את האסטרואידים, , ו. משנת 1884 ועד תחילת שנות ה-90 של המאה ה-19 הועסק גם כצופה; הוא גילה בתקופה זו את  כתוצאה מפעילות המדידה שלו. בין השנים 1866 עד 1900 חיבר בברלין את קטלוג הכוכבים הבסיסי (Fundamentalkatalog) שלו,  מקיף המכיל 170,000 כוכבים.
לעוף על המיליון
שיטת המשחק
במידה והצליח לגבור על המתמודדים שמולו, במתמודד השלישי, יכול המתמודד לפרוש עם חצי מהסכום. מהחמישי וכל אחד שאחריו יכול המתמודד לפרוש עם כל הכסף שצבר במהלך המשחק. במידה והמתמודד הראשי הפסיד בסיבוב, המתמודד מולו זוכה בפרס שבמטבע עליו שיחקו והמתמודד הראשי נופל. לעיתים המנחה הציע למתמודד לוותר על הפרס, שייתכן שהוא נמוך, בהסתמך על מטבעות שעדיין לא נפתחו במשחק, והניח הצעת ביניים.
יוסף אלמוג
יוסף אלמוג (25 בנובמבר 1923 - 28 במאי 2019) היה מפקד אוניית המעפילים, "נחשון" וקצין בחיל הים הישראלי בדרגת סא"ל. היה מפקדה של אניית המלחמה הראשונה אח"י אילת (א-16). יזם, הקים וניהל את מוזיאון ההעפלה וחיל הים.
מדינת היהודים (אוניית מעפילים)
ב-3 בספטמבר 1947 עברה "צפונית" את מיצר גיברלטר ומייד נדבקה אליה משחתת בריטית שליוותה אותה עד מיצר הדרדנלים במעבר הדרומי לים השחור ושם עזבה.
האוניות הפליגו יחדיו עברו את המיצרים הטורקיים ומדרום להם המתינו שתי משחתות בריטיות. התארגנות המעפילים באונייה הייתה טובה למרות הצפיפות הרבה. בשלב זה התקבלה הוראה לתת שמות חדשים לאוניות. "המלאך" בפיקוד מרדכי לימון נעשתה גאולה ו"צפונית" בפיקודו של אלמוג נעשתה מדינת היהודים.
נחשון (אוניית מעפילים)
באמצע ינואר 1948 הטיל שאול אביגור על אלמוג לפקד על הספינה TADORNE שנרכשה בלה רושל בצפון מערב צרפת להכשירה להפלגה ולהשיטה לים התיכון באזור מיצר בוניפציו בין קורסיקה לסרדיניה בכוננות לקליטת מעפילים.
עם השלמת הכנות הדרגשים והצטיידות במים ודלק. שטו עם האניה לחוף בנדול בדרום צרפת, ויצאו עם 560 מעפילים לארץ ישראל. אך בגלל תקלה חמורה בדוד הקיטור הועברו המעפילים לאונייה אחרת ונכנסו לנמל בסטיה בקורסיקה לתיקון.
משפחה
בשנת 1955 נישא אלמוג לחברתו חיה אלוני. השניים נפגשו לראשונה בשנת 1952 במהלך שירותם, כשאלמוג היה מפקד בסיס חיל הים באילת "בסיס המפרץ" וחיה הייתה נציגת "אגף הערבה" באילת מטעם משרד ראש הממשלה. השניים התחילו לצאת רק כשנה לאחר מכן, בשידוך של חיה פנצ'ק, אחותו של אלמוג שהייתה חברה של חיה אלוני.
לאחר נישואיהם עבר הזוג לחיפה ונולדו להם שלושה ילדים – הדר, שי ורקפת. כיום, ד"ר הדר אלמוג נשוי לפרופ' שולמית אלמוג ולהם שני ילדים – גיא ותומר. גיא אלמוג נשוי לויקי אלמוג-אייזנברג ולשניים שני ילדים. שי אלמוג נשוי לעמליה אלמוג ולהם שתי בנות – מיה ועדי. רקפת פרידמן-אלמוג נשואה לרונן פרידמן ולשניים שלושה ילדים – ניל, אופק ורומי.
צביעה בהתזה
מרססים להתזה בעזרת לחץ אוויר
כאשר עוזבים את ההדק, שסתום האוויר חוזר למקומו וקפיץ הנמצא מאחורי המחט דוחף אותה בחזרה לעבר הדיזה כך שהיא תחסום את יציאת החומר.
Shake Ya Boom Boom
רקע והכרזה
השיר מכיל בתוכו את סגנונות ההיפ הופ, הפופ והרגאטון. השיר הוא בשפה האנגלית, והוא משלב בתוכו מילות סלנג בעברית ובספרדית.
ביקורת
דודי פטימר ממעריב אונליין העניק לשיר ביקורת חיובית, ואמר: "האמת? השיר הזה תופס את האוזן מהרגע הראשון, גם מבחינת הלחן הקליט, המקפיץ והקצבי, גם הכריזמה בביצוע של הצמד הישראלי והלהקה האמריקאית. כמובן שהטקסט הרדוד לא רלוונטי כשמדובר בלהיט מסיבות ריקודים ובהקשר זה השיר מספק היטב את הפאן שלשמו נוצר: גם מקפיץ, גם מורכב מהפקה מוזיקלית מצוינת ומהודקת ובעיקר פזמון שהיא אפשר שלא לנענע לצליליו".
גביע דייוויס 1971
בית אמריקה
תת-הבית הדרומי כלל 8 קבוצות.
בית המזרח
בתת-הבית הראשון המשחקים נערכו במהלך אפריל 1971. במשחק המוקדם נבחרת אוסטרליה ניצחה את הונג קונג עם התוצאה 5:0.
זעמן השוט
מאפיינים
זהו נחש פעיל יום מהיר מאוד היכול לנוע במהירות של 15 קמ"ש אחרי טרפו. הוא טורף לטאות, ציפורים שונות ומכרסמים. הם מרימים את ראשיהם מעל הקרקע כדי לראות היטב ולחוש בטרף ואז מנהלים אחריו מרדף מהיר. הם הורגים את הטרף באמצעות לסתותיהם החזקות והמהירות. בעת איום הם משמיעים קולות אזהרה קולניים שמפתיעים את היריב ואז בורחים במהירות.
ברדיצ'ב
היסטוריה
לפי ההיסטוריון תאודור נרבוט מקור השם הוא השם של נסיך ברדיץ', אשר הקים את המבצר ברדיצ'ב. בשנת 1320 קניאז גדימינאס העביר את המחוז, בה נמצאת ברדיצ'ב, למשפחת טישקוביץ'. כתוצאה מאיחוד לובלין העיר עברה לכתר פולני, אך נשמרה בשליטה של משפחת טישקוביץ'.
בשואה
ב-7 ביולי 1941 נכבשה העיר בידי הגרמנים, ובעוד שרבים מיהודיה נמלטו ממנה מזרחה, הגיעו אליה אלפי פליטים יהודים מאזור מערב אוקראינה. הגרמנים החלו מיד במעשי התעללות ביהודי העיר, ובלקיחתם לעבודות כפייה, ועד סוף חודש יולי בלבד נרצחו בעיר כ-1,300 יהודים.
אחרי השואה
כיום קיימת בעיר קהילה יהודית המונה כ-500 נפשות, הקהילה מאוגדת במסגרת "איגוד הקהילות היהודיות באוקראינה" וברבנות העיר מכהן שליח חב"ד הרב משה שמואל טהאלער. בעיר קיים בית כנסת ומקווה טהרה, גן ילדים, בית תמחוי לנזקקים ועוד. בעיר קיים גם בית הכנסת אורחים יהודי כשר בשם "קריית קדושת לוי" על שמו של רבי לוי יצחק מברדיצ'ב.
גמאל אל-בנא
ביוגרפיה
נולד במחמודיה, עיירה סמוכה לדמנהור. כבר מגיל צעיר גילה אל-בנא נטיות סוציאליסט יות, במקביל לנטיותיו האסלאמיות. הוא הקים מפלגת פועלים בשם "מפלגת העבודה הלאומית החברתית". אך בשנת 1946 בה פרסם את ספרו השני "הדמוקרטיה החדשה", נעצר, משום שפרסם גילוי דעת נגד הכיבוש הבריטי במצרים.
עם שחרורו, לאחר תקופה בה עבד במפעל בדים, הצטרף אל-בנא לאיגוד המקצועי של פועלי הטקסטיל בקהיר. בתקופה זו, תרגם אל-בנא סדרה של מסמכים, ספרים, והסכמים של ארגון העבודה הבינלאומי. כמו כן שימש כמומחה בארגון העבודה הערבי וכמרצה באוניברסיטת הפועלים המצרית. בשנת 1981 ייסד את "ההתאחדות האסלאמית הבינלאומית לעבודה" וגיבש את מחשבתו, המאחדת את חופש ההתאגדות המקצועית עם האסלאם.
יצירתו והגותו
גמאל אל-בנא פרסם ספרים רבים בנושאים פוליטיים ואסלאמיים, והוא היה בעל טור בשבועון המצרי הפלורליסטי, "אל קאהרה", היוצא לאור על ידי משרד התרבות המצרי.
בנוגע לשילוב האסלאם והמודרניזציה, סבר אל-בנא שיש להתאים את אורח החיים האסלאמי לעידן המודרני, זאת באמצעות קריאה שכלתנית של הקוראן וחידוש האג'תהאד (הפעלת שיקול דעת עצמאי בענייני הלכה). הוא גרס כי יש צורך ביישום ההתאמה המודרנית של החוק הדתי ללא מגבלות בנושאים הרגישים בחיים האסלאמיים דוגמת הענישה האסלאמית, מעמד הנשים, ההסתמכות על פסקי הלכה בחיי היום-יום והיחסים עם בני דתות אחרות.
אל-בנא השתייך גם לאסכולה של משכילים מוסלמים האומרים כי יש להבחין בין שני סוגים של אסלאם: "האסלאם הטהור" של הקוראן והנביא מוחמד מחד גיסא, ולעומתו "האסלאם המשובש" של חכמי ההלכה מאידך גיסא. לשיטת אל-בנא וחבריו המצדדים בקוראן, אך לא מכירים במרבית הסונה כמקור לפסיקת הלכה, הקוראן הוא המקור היחיד האותנטי ובר התוקף ואילו מדע ההלכה האסלאמי, שהתפתח במאות הראשונות לאסלאם, אינו מתאים לתקופה המודרנית.
מתי מאיר
ביוגרפיה
בשנת 2021 פרשה לגמלאות, אך היא ממשיכה לעסוק בכתיבה ובמחקר.
עימותים בין בני אדם לחיות בר
סביבות ימיות
אף על פי שהגורמים לעימותים דומים לאלו היבשתיים (תחרות ופשיטה על מזון כמו דגים, תקיפות אנשים), הם נחקרים פחות ושיטות הטיפול בהם שונות ומעטות יותר.
טיפולים
בעבר עימותים עם חיות בר טופלו בידי שימוש בציידים מורשים, שחרור ולכידת חיות במרחקים מהאדם, ויסות אוכלוסיות של חיות המצויות בעימות ושימור מינים בסכנת הכחדה. כיום לעומת זאת ארגונים שונים מעדיפים ליישם מחקרים מדעיים או סוציולוגים כדי למצוא פתרונות נקודתיים לכל אזור ולכל בעל חיים תוך שיתוף פעולה עם האוכלוסייה, תוך ניסיון לגרום לפגיעה מינימלית הן בבעלי החיים והן בתרבויות האנושיות או המצבים הכלכליים סביבם.
טאיה ואלקירי
בנוסף, היא ידועה בשל התקופה שלה בארגון ההיאבקות המקסיקני Lucha Libre AAA Worldwide (AAA), שבו היא היא אלופת Reina de Reinas בפעם השלישית, כשתקופת הכהונה הראשונה שלה הייתה הארוכה ביותר בהיסטוריה עם 945 ימים. כמו כן, היא הזוכה הראשונה בטורניר הלוצ'ה קפיטל של הנשים.
Soy Rebelde
Soy Rebelde (באנגלית: I Am a Rebel, ובעברית: אני מורדת) הוא סינגל שהוקלט על ידי הזמרת-יוצרת הבריטית-ספרדייה ג'נט, מתוך אלבום הבכורה שלה, Palabras, Promesas. השיר יצא לאור בשנת 1971 על ידי חברת התקליטים Hispavox, כסינגל מתוך האלבום.
מעבר להצלחתו חסרת התקדים של השיר, הוא הפך לאחד מהשירים הלטיניים המשפיעים והמדוברים ביותר בשנות ה-70, היות שמילותיו מדברת על מרד. כמו כן, בעקבות מילותיו, סירבה ג'נט להקליט אותו בהתחלה, אך לבסוף הסכימה להקליט אותו. לאחר הוצאתו, הפך השיר ללהיט בינלאומי, תוך שכבש את פסגת מצעד השירים שבספרד. בעקבות כך, החליטה להקליט אותו בגרסאות שונות, תוך שהיא הופיעה איתו בסיבובי ההופעות וכללה אותו באלבומים שונים.
רקע
בשנים שלאחר מכן, התגוררה עם בעלה באוסטרליה, עבדה במשק בית וגידלה את הבת שלה. זאת, בנוסף לכך שנמנעה מלחשוב על עולם המוזיקה לאור כל מה שקרה. עם זאת, בשנת 1971 פנה לחברת התקליטים Hispavox בחור בשם מנואל אלחנדרו, שרצה לפתח את הקריירה שלו. הוא ביקש ממנה שתאתר את ג'נט (שנעלמה מעולם המוזיקה באותם הזמנים), על מנת לתת לה להקליט את השיר "Soy Rebelde". הוא האמין כי השניים יוכלו לעשות פלאים יחד וכי היא זו שצריכה לשיר את השיר שכתב והלחין. למנהליה של Hispavox לקח חודשים למצוא אותה וכשמצאו אותה, הם סיפרו לה על ההצעה ולימדו אותה את מילותיו של השיר. בתגובה, אמרה כי:
הצלחה והשפעה
השיר "Soy Rebelde" הוביל לכך שקריירת השירה של ג'נט נסקה וזאת, לאור העובדה שלאחר שלהקתה התפרקה, היא נעלמה כליל מעולם המוזיקה. כמו כן, לאור ההצלחה של השיר הזה, המשיכה ג'נט להוציא שירים לטיניים רומנטיים.
לאחר צאתו, הפך השיר ללהיט בספרד, כאשר כבש את פסגת מצעד השירים של המדינה. בנוסף, נכנס לעשיריות הפותחות של המצעדים באמריקה הלטינית, ארגנטינה, קולומביה, ופרו, תוך שהוכתר כ-"המנון" ו-"המנון נערים" בעולם המוזיקה הלטיני. בנוסף, תואר גם כ-"המנון של דור שלם". ההשפעה של השיר על עולם המוזיקה הלטיני הייתה עצומה ואמנים רבים הקליטו אותו במרוצת השנים.
ויקטור בריוחאנוב
ביוגרפיה
בריוחאנוב נולד בעיר טשקנט שבאוזבקיסטן הסובייטית. בן בכור מבין ארבעה ילדים, אביו עבד כזגג ואמו הייתה מנקה. מאוחר יותר היה היחיד מאחיו שקיבל השכלה גבוהה וקיבל תואר ממחלקת האנרגיה של הפוליטכניון של טשקנט בהנדסת חשמל בשנת 1959. לאחר סיום לימודיו הוצעה לו עבודה באקדמיה למדעים של אוזבקיסטן. הוא עבד בתחנת הכוח התרמית אנגרן כמתקין אוורור חובה, נהג משאבות הזנה, עוזר נהג טורבינות, נהג טורבינות, מהנדס בכיר בסדנת הטורבינות, מפקח משמרות והיה מנהל סדנה כעבור שנה.
לאחר האסון
בספטמבר 1991 הוא שוחרר לפני הזמן. לאחר שחרורו המשיך לעבוד בתחנת הכוח הגרעינית בצ'רנוביל כראש המחלקה הטכנית.
38 תוכים
הפקה
הסדרה נוצרה על ידי הבמאי איוואן אופימצב והאמן לאוניד שוארצמאן. התסריט נכתב על ידי מחבר ספרי הילדים גריגורי אוסטר. הדמויות שדובבו על ידי השחקנים נדז'דה רומניאצבע (מרטישקה), ראיסה מוחמאטשינה (מרטישקה; דיבבה אותה רק ב-"אי גילוי המאה"), מיכאיל קוזקוב (סלוניונוק), וסייבולוד לאריאונוב (פופוגאי), וסילי ליוואנוב (אוּדָב). הסדרה כוללת שירים שנכתבו על ידי גנדי גלדקוב ויורי אנטין. שם הסדרה, הוא גם שם הפרק הראשון, נוצר מתוך פתרון לחידה "מה אורכו של אוּדָב", כשהתשובה הנכונה היא, לחלופין "שלושה פילונים, חמש קופות גנון, 38 תוכים ועוד כנף תוכי אחת שניתן להתעלם ממנה".
תום יער
ביוגרפיה
יער לא התגייסה לצבא, אך עשתה שירות לאומי מלא.
ריצ'רד סמולי
ביוגרפיה
בשנת 1996 זכה סמולי במדליית פרנקלין.
תום יער
טלוויזיה וקולנוע
ב-2018 עלתה לשידור סדרת המשך לסדרה, בשם "תום יער עושה בגרות". ב-2019 שיחקה בסרטו של רם נהרי "אל תשכחי אותי".
מגנוס החמישי, מלך נורווגיה
מלחמת האזרחים
מלחמת האזרחים הנורווגית לא הגיעה לסיומה עם ניצחונו של סבר על מגנוס. לאחר מותו של מגנוס, טענו זיגורד, אינגה וארלינג להיותם בניו ותבעו לעצמם את הכתר. מלחמת האזרחים התמשכה על פני 110 שנים. היא החלה לאחר מותו של זיגורד הראשון ב-1130 והסתיימה עם מותו של הדוכס סקול ברדסון ב-1240.
טקס פרס אמי לבידור בפריים טיים ה-67
מחוות הזיכרון
נוגן השיר "Over the Rainbow" בביצועה איווה קסידי.
אברהם רביץ
ביוגרפיה
נולד בשנת 1934 בשכונת מונטיפיורי בתל אביב להוריו הדסה והרב אריה לייב רביץ, שהיה רב שכונה ואב בית הדין הרבני בתל אביב-יפו במשך עשרות שנים. כאביו, למד בישיבת חברון מגיל 13 ובמשך 13 שנים לסירוגין, וקיבל ממנה סמיכה לרבנות. כנער בן 13, בשנה שלפני הקמת המדינה, הצטרף, עם כמה מחבריו לישיבה, לארגון הלח"י. לימים אמר כי רֶצח מפקד הלח"י, אברהם שטרן (יאיר), היה הסיבה להצטרפותו לשורות המחתרת. לאחר מכן שירת בצה"ל.
בשנות החמישים והשישים היה פעיל מרכזי בארגון "חבר הפעילים".
בשנות השבעים שימש כאחד מראשי ישיבת אור שמח לחוזרים בתשובה, שנוסדה באותו זמן. לפרנסתו עסק בקבלנות בניין. ב-1987 נקרא על ידי הרב אלעזר מנחם שך לנהל את תלמוד תורה המסורה לאחר שהמקום נקלע לקשיים כלכליים, הוא החזיק במשרה בהתנדבות כחצי שנה ולאחר ייצוב המוסד החזיר את המושכות למנהל המוסד.
אנדרה בראט
יצירתו
ביצירתו העשירה לאורך כ-35 שנים ראו אור כמעט ארבעים כרכים שלו וביניהם ניתן למצוא אוספי שירה, רומנים, סיפורים קצרים וספרי מסעות. הוא ניסה כתבים בהשראת נושאים עממיים ובנושאי פועלים (מצאת החמה עד צאת הנשמה, 1939; ההיסטוריון, 1947; ברזל לוהט, 1954), הוא כתב רומני מלחמה לנוער (הפרלמנט, 1954; הם היו שבעה, 1955) ותיאורים היסטוריים בנוסף לביוגרפיות על אמנים (האקורד האחרון, 1938). הוא שאב חלק מהנושאים שלו מניסיונו כעיתונאי-כתב, אבל הוא גם השתמש בכתביו באמפתיה ובידע הפסיכולוגי שלו.
דניאל בלטה
דניאל בֶּלֶטֶה (נולד ב-23 בדצמבר 1969) הוא ישראלי בן העדה האתיופית, העוסק בשימור מורשתה של יהדות אתיופיה. בלטה הוא אחד הכותבים הראשונים מהעדה האתיופית שספריו יצאו לאור בשפה העברית.
בודרוס
בתקופת המנדט הבריטי
בסקר הכפרים בשנת 1945 האוכלוסייה בכפר הייתה 510 מוסלמים, ושטח הקרקע הכולל של הכפר היה 7,935 דונם. אשר מתוכם הוקצו 636 לחקלאות שלחין, ו-2,412 לגידולי דגנים.
לאחר 1967
לאחר מלחמת ששת הימים הופקעו אדמות נוספות (אדמות שהיו בשטח ההפקר במובלעת לטרון). בסך הכל איבד הכפר כ-5,700 דונם מאדמותיו.